**Økologi**

 Diagrammet viser salget af ekologiske fodevarer i danske butikker i arene 2007 til 2014. Der har siden 2007 været en konstant stigning i salget af ekologiske fodevarer, som i lobet af de 7 år er næsten fordoblet, dvs. der er sket en stigning fra 3,6 mia. kroner i 2007 til 6,2 mia. i 2014.

Der kan være flere årsager til stigningen. Forst og fremmest tror jeg, at stigningen skyldes, at økologiske fødevarer er blevet mere tilgængelige for forbrugerne. For eksempel er Netto og andre discount supermarkeder begyndt at salge rigtig mange økologiske grøntsager og mælkeprodukter. Desuden er priserne pa økologiske fodevarer faldet markant sa det er blevet mere overskueligt for danskerne at købe økologisk. Med andre ord; flere har råd til det.

Fordelen ved kun at købe økologiske fødevarer er, at man derved træffer et mere bæredygtigt valg. Naturen skånes for pesticider, dyrene har adgang til udendørsarealer og fodres udelukkende med øko-certificeret foder. Herved produceres fødevarer, som jeg mener, er sundere for forbrugeren. Når jeg laver mad med økologiske produkter, så føler jeg, at jeg både værner om milijøt og om min familie.

Ulempen ved kun at ville købe økologisk er nok, at det er dyrere. Jeg kan nemlig se, at vores husholdningsbudget 'lider' en smule, fordi vi køber så meget økologisk. Familier skal derfor prioritere, hvordan de vil bruge deres penge. En anden ulempe kunne være, at visse økologiske produkter stadigvæk er svære at få fat i. For eksempel, hvis man gerne vil købe økologisk kød, så er udvalget i de fleste supermarkeder ret begrænset. Så skal man finde en økologisk slagter, køre mange kilometer og betale i dyre domme for det økologiske kød.

 Jeg må alligevel konkludere, at der er flere fordele end ulemper ved at handle økologisk, da man både beskytter naturen og sørger for sin egen sundhed ved at spise mad der er produceret på en ansvarsfuld måde.